**SMJERNICE UZ JAVNI POZIV**

Obaveze Grada Zenice po pitanju predmetnog javnog poziva su:

1. Odabir Komisije za bodovanje prijavljenih objekata,
2. Obezbjeđivanje finansijskog udjela u iznosu predviđenom u projektu prema troškovniku radova odabranog projekta ne više od 50% vrijednosti projekta
3. Odabir i plaćanje nadzora radova.

Postupak po Javnom pozivu provest će komisija koju će imenovati Gradonačelnik. Gradska komisija izvršit će vrednovanje i rangiranje pristiglih prijava. Na osnovu Izvještaja o pozitivnoj ocjeni i mišljenju Komisije, resorna Služba će objaviti preliminarnu listu na oglasnoj ploči i web stranici. Učesnici Javnog poziva, koji su nezadovoljni provođenjem postupka i rangiranjem na Preliminarnoj listi mogu u roku od 8 dana od dana objavljivanja Preliminarne liste, uložiti prigovor Komisiji za rješavanje prigovora po Javnom pozivu putem Sektora za ekologiju i komunalne poslove. Nakon razmatranja prigovora, Komisija sačinjava konačnu listu te istu dostavlja Gradonačelniku na potpis.

Projekti će se ocjenjivati prema sljedećim kriterijima:

* *- Starost zgrade (maksimalno 30 bodova):*
* - Zgrade stare preko 50 godina – 30 bodova,
* - Zgrade stare od 40 – 49 godina – 20 bodova,
* - Zgrade stare od 30 – 39 godina – 10 bodova,
* - Zgrade stare manje do 29 godina – 5 bodova,
* *- Iznos učešća stanara u sufinansiranju projekta (maksimalno 30 bodova)*
* - Učestvovanje u iznosu od 50 -60 posto -10 bodova,
* - Učestvovanje u iznosu od 61 -70 posto -20 bodova,
* - Učestvovanje u iznosu od 71 -80 posto i više -30 bodova,,
* ,*- Većina zamijenjene stolarije na fasadnim otvorima (20 bodova):*
* - Stolarija zamijenjena u iznosu od manje od 50 posto - 0 bodova,
* - Stolarija zamijenjena u iznosu od 51-60 posto - 5 bodova,
* - Stolarija zamijenjena u iznosu od 61-70 posto - 10 bodova,
* - Stolarija zamijenjena u iznosu od 71-80 posto - 15 bodova,
* - Stolarija zamijenjena u iznosu od više od 81 posto - 20 bodova,
* *- Posjedovanje energetskog audita (5 bodova):*
* - Aplikant ne posjeduje izrađen energetski audit – 0 bodova,
* - Aplikant posjeduje izrađen energetski audit – 5 bodova.
* *-Osigurana novčana sredstva* *(5 bodova):*

 - Aplikant nema osigurana novčana sredstva – 0 bodova,

* - Aplikant ima osigurana novčana sredstva – 5 bodova.
* (Dokazuje se izvodom sa podračuna ili izjavom odgovorne osobe ovjerenom od strane Službe za opću upravu ili notara).
* Dodatni kriteriji po LOT-ovima:

|  |  |
| --- | --- |
| * LOT 1.
 |  LOT 2/LOT3/LOT4 |
| * -*Stanje krovne konstrukcije (10 bodova):*
* - Krov u funkcionalnom stanju –
* 10 bodova,
* - Krov nije u funkcionalnom
* stanju- 0 bodova.
 |  *-*  *Stanje krovne konstrukcije (10 bodova):* - Krov u funkcionalnom stanju –  0 bodova, - Krov nije u funkcionalnom stanju –  10 bodova. |

Za objekte kolektivnog stanovanja koji budu imali isti broj bodova na rang listi, prednost će imati prijave zaprimljene ranije na protokol Grada Zenica, objekat sa većim procentom saglasnih stanara (više potpisa) za učešće, te prijave uz koje se, pored obavezne dokumentacije , dostavi i dokaz o već osiguranim finansijskim sredstvima za finansiranje projekta. U slučaju da Komisija ocijeni da nisu ispunjeni svi uslovi za odobravanje finansijskih sredstava, zahtjev se odbija.

Po odabiru, Ugovor se zaključuje između Grada Zenice i upravitelja, ili Grada Zenice i predstavnika etažnih vlasnika. Grad vrši isplatu dodijeljenih sredstava upravitelju (izvođaču radova) na osnovu izvještaja nadzornog organa i pregleda završenih radova. Rok prikupljanja sredstava kojim stanari sufinanciraju projekat, je 30 dana obostranog potpisivanja ugovora. Ukoliko se finansijska sredstva ne prikupe u prethodno određenom vremenskom roku smatrat će se da je taj korisnik odustao od programa.

Obaveze potencijalnih korisnika programa su:

* Dostavljanje popunjenog prijavnog obrasca – ovjerenog od strane podnosioca prijave (pečat Odbora ili upravitelja)
* Dostavljanje certifikata o registraciji za obavljanje djelatnosti održavanja zgrade i Ugovora o održavanju koji je sklopljen sa etažnim vlasnicima (važi samo za upravitelja) – ovjeren u Službi za opću upravu/kod notara,
* Dostavljanje izjave o prihvatanju uslova participiranja na projektu implementacije mjera u cilju poboljšavanja energetske efikasnosti sa potpisima minimalno 75 % etažnih vlasnika zgrade – ovjerena od strane podnosioca prijave (pečat upravitelja ili odbora). Potpisi moraju biti vlastoručni, uz broj lične karte. Jedna osoba ne može potpisati više stanara, a predstavnik etažnih vlasnika svojom izjavom garantuje tačnost podataka.
* Dostavljanje izjave o tačnosti podataka – potpisana od strane predstavnika etažnih vlasnika i ovjerena od strane Službe za opću upravu ili notara,
* Dostavljanje uvjerenja Sektora za ekologiju i komunalne poslove kojim će se potvrditi da je Upravitelj uspješno realizovao sve projekte ugovorene u skladu sa Javnim pozivom iz prethodne godine.
* Da posjeduju predmjer i predračun radova izrađen od strane izvođača radova/upravitelja, sa jasno naznačenim iznosom traženih sredstava za sufinansiranje od strane Grada Zenica. **Predmjer treba da sadrži sve pripremne radnje kako bi se postigla energetska efikasnost (ugradnja izolacionog materijala, obrada klupica, limenih opšava, oluci, demontaža i ponovna montaža klima i sl.).**

**PREPORUKA:** U cilju postizanja bolje cijene i kvaliteta pristiglih ponuda, Odborima etažnih vlasnika savjetujemo da prikupe najmanje 3 ponude. Orijentacije radi cijena postavljanja termo-izolacione fasade od stiropora iznoci cca 50 KM/m2 bez popratnih radova, dok za zamjenu slojeva ravnog krova cijena iznosi cca 160 KM/m2 bez popratnih radova ( ponuda treba da tretira površinu krova, atiku, opšav atike, slivnike te izlaz na krov).

Grad Zenica sufinansira dio radova koji se odnose na postavljanje termo- izolacione fasade od stiropora. Ukoliko stanari žele postavljanje kamene vune oko prozora ili na višim spratovima, razliku mogu sufinansirati sopstvenim sredstvima.

* Dostavljanje **fotografija u boji** :

LOT 1 – fotografije sa 4 strane objekta

LOT 2 – fotografije sa 4 strane objekta + fotografije krova

LOT 3 – fotografije sa 4 strane objekta + fotografije krova

LOT 4 – fotografije sa 4 strane objekta + fotografije krova

LOT 1 i LOT 2 – fotografije sa 4 strane objekta + fotografije krova

LOT 1 i LOT 3 – fotografije sa 4 strane objekta + fotografije krova

LOT 1 i LOT 4 – fotografije sa 4 strane objekta + fotografije krova